Nú kveðum um karlmennsku og þor

Viðkynnin þau er‘ekkert slor

Því fimmtugur kallinn

brátt kemur á pallinn

Sem útsprungin rós snemm´um vor

Burðugur bassi og stór

bjartari en nokkur tenór

Söngröddin fögur

Það far af því sögur

að bjargvættur sé kirkjukór

Því röddin er trygg og röddin er trú

við treystum á Gunna til hægri og frú

Hans ágæti fer ekki leynt

Eins og að framan er greint

Oss þykir þó verra

Að eigin er herra

Ef mætir, þá kemur of seint

Við vitum að lundin er veik

Oft veður í svíma og reyk

Af boltanum blindur

Á barinn sér vindur

Að horfa á Liverpoolleik

Áhugamálin hans eru svo mörg

Ef kórinn er útundan verðum við örg

þó tápmikill trítli í hlað

Þá treystum við varlega á það

Er Nokía klingir

Kúnninn hans hringir

Á taxanum tætir af stað

En brattur til baka þó snýr

Í bassann til okkar svo hlýr

Með smitandi hlátur

svo spilandi kátur

og sýnir hvað í honum býr

Kætir hvert auga, brosir hver brá

Er bassann í essinu sínu má sjá

Háfleygar hugmyndir fær

Hrífandi meðbyr oft nær

Grillaði í sumar

Heilt naut og humar

Þá söngrödd hans hljómaði tær

Í brekkuna glaður þá gekk

Gítarinn með sér þar fékk

Með sjálfstæðis sönggen

Þau sömu og Johnsen

Og álíka tónlistarsmekk

Já brekkusöng leiddi, það lýsti upp grund

leiddust við varðeldinn halur og sprund

En bráðlega finnur ei frið

því flest liggur beint niðr´á við

við stafinn þinn styður

og viagrað bryður

það brakar í sérhverjum lið.

Auðvitað er okkar trú

Að undantekningin sért þú

Svo lipur að vanda

og léttur í anda

höfðingjann hillum við nú

Já lyftum nú glasi, gleðin við völd

Gleðjumst með stráknum langt fram á kvöld

Já lyftum nú glasi, gleðin við völd

Gleðjumst með stráknum langt fram á kvöld

Lag: Saga úr sveitinni, Megas og Spilverk Þjóðanna.